**Vinnytsja** (ukr. Вінниця, *Vinnytsja*, ven. Винница, *Vinnitsa*) on kaupunki läntisessä Ukrainassa sekä Vinnytsjan alueen ja sen Vinnytsjan piirin hallinnollinen keskus. Vuonna 2012 Vinnytsjan kaupungissa oli 370 814 asukasta. Vinnytsjassa asui ukrainalainen kirjailija Myh’ailo Kotsjubynskyi (k. 1913), jonka kotitalosta tuli 1934 museo.

Kaupungissa on ollut suuri ilmavoimien tukikohta toisesta maailmansodasta alkaen, ja nykyisin siellä on Ukrainan ilmavoimien esikunta. Vinnytsjassa on 354 metriä korkea televisiotorni.

Historia
--------

*Vinnytsjan viimeinen juutalainen* on tunnetuimpia valokuvia holokaustista. Saksalaisen einsatzgruppen-tuhoamisryhmän jäsen ampumassa Vinnytsjan juutalaista asukasta vuosien 1941–43 välillä.
### Varhainen historia

Ensimmäinen tunnettu maininta Vinnytsjasta on vuodelta 1363, jolloin paikalla oli liettualainen linnoitus. Pienestä etuvartioasemasta kehittyi vähitellen ensin maanviljelyyn keskittynyt kylä, ja myöhemmin kauppapaikka. Jo 1500-luvulla Vinnytsja tunnettiin vilkkaana kaupan keskuksena. Vuosina 1400–1569 rajakaupunkiin hyökättiin ainakin 30 kertaa.

Seuraavien vuosisatojen aikana Vinnytsja oli Liettuan suuriruhtinaskunnan, Puolan kuningaskunnan, Puola-Liettuan ja Osmanien valtakunnan osa. Vuoden 1793 Puolan jaossa Vinnytsjasta tuli osa Venäjän keisarikuntaa.

### 1900-luvun sodat

Ukrainan vapaustaistelun aikana 1917–1921 Vinnytsja oli molempien osapuolten päämajakaupunki. Nikolai Ježovin johdolla Neuvostoliiton NKVD teloitti Vinnytsjassa 1937–1938 tuhansia ukrainalaisia. Toisen maailmansodan aikana natsi-Saksa valloitti kaupungin. Kaupungin lähellä sijaitsi kesäkuusta 1942 helmikuuhun 1943 saksalainen Führerhauptquartier Werwolf, jossa Adolf Hitler vietti useita viikkoja. Natsien tuhoamisryhmät tappoivat tai siirsivät alueelta keskitysleireille eri arvioiden mukaan 28 000–35 000 juutalaista.

### Suljettu vakoilukaupunki

Kylmän sodan vuosina keväällä 1959 ruotsalainen sotilaslehti *Kontakt med krigsmakten* julkaisi majuri Per Lindgrenin artikkelin, jonka mukaan Vinnytsjassa toimi tuolloin suuri neuvostovakoilijoiden koulutuskeskus. Ulkopuolisilta tarkoin suljettu kaupunki oli hänen mukaansa erikoistunut Yhdysvaltoihin solutettavien vakoilijoiden koulutukseen, ja tarkoitusta varten kaupungissa jäljiteltiin amerikkalaista elämänmuotoa sieltä tuotuine autoineen, muine tuotteineen ja televisio-ohjelmineen. Vuosittain tuhatkunta neuvostokoulujen ylioppilaiden parhaimmistoa valittiin Vinnytsjan vakoilukoulutukseen, joka saattoi kestää jopa 13 vuotta.

### Venäjän hyökkäys Ukrainaan 2022

Venäjä ampui sukellusveneestä aamulla 14. heinäkuuta 2022 kolme Kalibr-ohjusta kaupungin keskustaan. Iskussa kuoli ainakin 23 ja loukkaantui ainakin 66 ihmistä. Ukraina tuomitsi sen terroritekona,

Venäjä iski 11. lokakuuta 2022 kahdella Shaded-droonilla Ladyžynskan voimalaitokseen.

Kuvia
-----

* RautatieasemaRautatieasema
* GorkinpuistoGorkinpuisto
* Kansallismuseon sisäänkäynti.Kansallismuseon sisäänkäynti.
* Keskustan katunäkymä.Keskustan katunäkymä.

Lähteet
-------

1. 1 2  Ukraine: Cities (State Statistics Committee of Ukraine (web), pop-stat.mashke.org, C E = census estimate) *citypopulation.de*. Viitattu 9.6.2013. (englanniksi)
2. ↑  Ivan Koshelivets ja Roman Senkus: Kotsiubynsky, Mykhailo *Internet Encyclopedia of Ukraine*. Viitattu 27.2.2022. (englanniksi)
3. 1 2 3 4  Vinnytsia *encyclopediaofukraine.com*. Canadian Institute of Ukrainian Studies (CIUS). Viitattu 25.2.2022. (englanniksi)
4. ↑  Vinnytsia massacre *encyclopediaofukraine.com*. Canadian Institute of Ukrainian Studies (CIUS). Viitattu 25.2.2022. (englanniksi)
5. ↑  Oliver Rathkolb: *Revisiting the National Socialist legacy*, s. 179. New Brunswick, N. J.: Transaction Publishers, 2004. ISBN 978-0-7658-0596-6. (englanniksi)
6. ↑  Tyypillisin amerikkalaiskaupunki on N-liitossa. Winnizan merkillinen vakoilukoulu.  *Helsingin Sanomat*, 18.4.1959, s. 6. Näköislehden aukeama (tilaajille).
7. ↑  Loveland, Mariel: We Found Photos of Creepy Fake American Towns Built By The Soviets To "Understand America" *Weird History*. Viitattu 27.10.2018. (englanniksi)
8. ↑  Tarkkala, Katri: Venäjä teki sukellusveneestä käsin ohjusiskun Ukrainan Vinnytsjaan *Ilta-Sanomat*.  14.7.2022. Sanoma. Viitattu 24.8.2022.
9. ↑  Venäjä iski voimalaitokseen Vinnytsjassa *Ilta-Sanomat*.  11.10-22. Sanoma. Viitattu 11.10.22.

Aiheesta muualla
----------------

* Kuvia tai muita tiedostoja aiheesta **Vinnytsja** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki

 |
|  |
| Maantieteelliset | 
* MusicBrainz area

 |
|  |
| Muut | 
* Encyclopedia of Modern Ukraine
* Internet Encyclopedia of Ukraine
* IdRef
	+ 2

 |

 |